open-index/open-wikipedia-markdown huggingface dataset:
অটোমেরিস নারাঞ্জা

***অটোমেরিস নারাঞ্জা*** হল স্যাটারনিডাই পরিবারের মথের একটি প্রজাতি। এটি বলিভিয়া, ব্রাজিল, প্যারাগুয়ে, উরুগুয়ে এবং আর্জেন্টিনায় পাওয়া যায়। ১৮৯৮ সালে মথটি বর্ণিত হয়। এর বর্ণনা দেন প্রাণীবিজ্ঞানী হাউস। এই প্রজাতিটি বন্দী অবস্থায় বড় করা সহজ। 
থাম্ব|226x226পিক্সেল| ''অটোমেরিস নারাঞ্জা'' ক্যাটারপিলার
লার্ভা *মরাস আলবা, মরাস নাইগ্রা এবং ফ্র্যাক্সিনাস আমেরিকানা* প্রভৃতি প্রজাতিকে খাদ্য হিসেবে গ্রহণ করে।

## তথ্যসূত্র

## বহিঃসংযোগ

* প্রজাতির তথ্য

বিষয়শ্রেণী:দক্ষিণ আমেরিকার মথ
অটোমেরিস প্যাটাগোনিয়েনসিস

***অটোমেরিস প্যাটাগোনিনসিস*** বা **প্যাটাগোনিয়া আইড সিল্কমোথ**, স্যাটারনিডাই পরিবারের একটি প্রজাতির মথ। এটি উত্তর আমেরিকায় পাওয়া যায়। এটি ১৯৯২ সালে নামকরণ করা হয়। লেমিয়ার, স্মিথ ও ওলফ এর বর্ণনা দেন।

*এর* MONA বা Hodges নম্বর হল 7749.2। 

## তথ্যসূত্র
 

বিষয়শ্রেণী:হেমিলিউসিন
বিষয়শ্রেণী:মথ
অটোমেরিস পোস্টালবিডা

***অটোমেরিস পোস্টালবিডা*** মথের একটি প্রজাতি। এটি লেপিডোপ্টেরা বর্গের স্যাটারনিডাই পরিবারের অন্তর্ভুক্ত। প্রজাতিটি প্রথম ১৯৯০ সালে উইলিয়াম শাউস দ্বারা বর্ণিত হয়। এটি কোস্টারিকা থেকে ইকুয়েডর পর্যন্ত পাওয়া যায়। 

এটি শীতকালে পুপেট তৈরি করে।

## তথ্যসূত্র

বিষয়শ্রেণী:দক্ষিণ আমেরিকার মথ
বিষয়শ্রেণী:মধ্য আমেরিকার মথ
অটোমেরিস রান্ডা

***অটোমেরিস রন্ডা*** হল মথের একটি প্রজাতি। এটি লেপিডোপ্টেরা বর্গের স্যাটারনিডাই পরিবারের সদস্য।   প্রজাতিটি ১৮৯৪ সালে হার্বার্ট ড্রুস দ্বারা বর্ণনা করা হয়েছিল। এটি মধ্য এবং উত্তর আমেরিকাতে পাওয়া যায়। 

*অটোমেরিস রান্ডার* MONA বা Hodges নম্বর হল 7745 ।  

## তথ্যসূত্র
 

বিষয়শ্রেণী:হেমিলিউসিন
বিষয়শ্রেণী:মথ
অটোমেরিস স্টাইক্স

***অটোমেরিস স্টাইক্স*** হল মথের প্রজাতি বিশেষ। এটি লেপিডোপ্টেরা বর্গের স্যাটারনিডাই পরিবারের সদস্য। ১৯৮২ সালে প্রজাতিটি প্রথম বর্ণিত হয়। বিজ্ঞানী ক্লদ লেমায়ার প্রজাতিটি সর্বপ্রথম বর্ণনা করেন।

এটি পেরু, ফ্রেঞ্চ গুয়ানা, ইকুয়েডর এবং বলিভিয়া সহ উত্তর দক্ষিণ আমেরিকার কাউন্টিতে পাওয়া যায়।

## তথ্যসূত্র

বিষয়শ্রেণী:২০শ শতাব্দীতে বর্ণিত পতঙ্গ
বিষয়শ্রেণী:হেমিলিউসিন
অটোমেরিস জেফিরিয়া

***অটোমেরিস জেফিরিয়া*** স্যাটারনিডাই পরিবারের একটি প্রজাতির পোকা। এটি উত্তর আমেরিকায় পাওয়া যায়। 

*অটোমেরিস জেফিরিয়ার* জন্য প্রযোজ্য MONA বা Hodges নম্বর হল ৭৭৪৯।

## উপপ্রজাতি
এই দুটি উপপ্রজাতি *অটোমেরিস জেফিরিয়া* প্রজাতির অন্তর্গত:

* *অটোমেরিস জেফিরিয়া জেফিরিয়া*
* *অটোমেরিস জেফিরিয়া জেফিরিয়াটা* বার্নস এবং বেঞ্জামিন

## তথ্যসূত্র

বিষয়শ্রেণী:মথ
বিষয়শ্রেণী:হেমিলিউসিন
অটোমেরিস জোজিন

***অটোমেরিস জোজিন*** হল একটি মথ প্রজাতি। প্রজাতিটি লেপিডোপ্টেরা বর্গের স্যাটারনিডাই পরিবারের সদস্য। এটি মেক্সিকো, দক্ষিণে গুয়াতেমালা এবং কলম্বিয়াতে পাওয়া যায়।

এদের ডানার বিস্তার প্রায় ৬৫ মিমি।

লার্ভা *[[ওক|কুয়ারকাস]]* এবং *রবিনিয়া* প্রজাতির গাছ খাবার হিসেবে খায়।
## তথ্যসূত্র

## বহিঃসংযোগ

* বেলিজের মথ

বিষয়শ্রেণী:দক্ষিণ আমেরিকার মথ
বিষয়শ্রেণী:উত্তর আমেরিকার মথ
অটোমেরিস জুগানা

***অটোমেরিস জুগানা*** হল স্যাটারনিডাই পরিবারের একটি মথ। প্রজাতিটি ১৮৮৬ সালে হার্বার্ট ড্রুস দ্বারা প্রথম বর্ণনা করা হয়েছিল। এটি পানামা  থেকে পশ্চিম ইকুয়েডর পর্যন্ত পাওয়া যায়। এদের আবাসস্থল ৬০ থেকে ১৪০০ মিটার উচ্চতায় অবস্থিত হাইপার আর্দ্র গ্রীষ্মমণ্ডলীয় রেইন ফরেস্ট নিয়ে গঠিত। 

লার্ভা *[[ওক]]* এবং *[[উইলো]]* প্রজাতির গাছ খাদ্য হিসেবে গ্রহণ করে। 

## তথ্যসূত্র

বিষয়শ্রেণী:দক্ষিণ আমেরিকার মথ
বিষয়শ্রেণী:মধ্য আমেরিকার মথ
বিষয়শ্রেণী:হেমিলিউসিন
সেরোডিরফিয়া আভেনিটা

***সেরোডিরফিয়া আভেনিটা*** হল একটি মথ প্রজাতি। এটি লেপিডোপ্টেরা বর্গের স্যাটারনিডাই পরিবারের সদস্য। প্রজাতিটি কোস্টারিকা, ভেনিজুয়েলা এবং পানামায় পাওয়া যায়।

## উপপ্রজাতি

* *সেরোডিরফিয়া আভেনিটা আভেনিটা*
* *সেরোডিরফিয়া আভেনিটা আরাগুএন্সিস* লেমিয়ার, ১৯৭১ (ভেনিজুয়েলা) 

## তথ্যসূত্র

বিষয়শ্রেণী:মধ্য আমেরিকার মথ
বিষয়শ্রেণী:দক্ষিণ আমেরিকার মথ
বিষয়শ্রেণী:স্যাটারনিডাই
কলোরাডিয়া ডরিস

***কলোরাডিয়া ডরিস*** হল স্যাটারনিডাই পরিবারের একটি প্রজাতির পতঙ্গ।    ১৯০০ সালে উইলিয়াম বার্নস প্রজাতিটি বর্ণনা করেছিলেন। এটি উত্তর আমেরিকায় পাওয়া যায়।  লার্ভা মথকে *পাইনাস পন্ডেরোসায়* এবং প্রাপ্তবয়স্ক মথদের *পাইনাস কনটোর্টা* এবং *পিনাস মনোফিলায়* অবস্থান করতে দেখা যায়। শীতকালে এরা পিউপা দশায় থাকে; বসন্ত অথবা গ্রীষ্মে এরা পূর্ণবয়স্ক হয়। 

প্রজাতিটির MONA বা Hodges নম্বর হল 7725 ।  

## তথ্যসূত্র
কলোরাডিয়া লুস্কি

***কলোরাডিয়া লুস্কা*** একটি মথ প্রজাতি। এটি লেপিডোপ্টেরা বর্গের স্যাটারনিডাই পরিবারের সদস্য। এটি প্রথম ১৯২৬ সালে উইলিয়াম বার্নস এবং ফস্টার হেন্ড্রিকসন বেঞ্জামিন দ্বারা বর্ণনা করা হয়েছিল। প্রজাতিটি উত্তর আমেরিকায় পাওয়া যায়।

*কলোরাডিয়া লুস্কির* MONA বা Hodges নম্বর হল 7726।

## তথ্যসূত্র
কলোরাডিয়া প্রচালি

***কলোরাডিয়া প্রচালি*** বা **প্রচালের পাইন মথ** একটি মথ প্রজাতি। এটি লেপিডোপ্টেরা বর্গের স্যাটারনিডাই পরিবারের সদস্য।  এই প্রজাতিটি পিনাস পন্ডেরোসা, পিনাস এঙ্গেলমানি, পিনাস লিওফিলা, জুনিপেরাস ডেপ্পিয়ানা, কুয়েরকাস অ্যারিজোনিকা, কোয়ার্কাস গ্রিসিয়া এবং কুয়েরকাস ভিমিনিয়া প্রভৃতি বৃক্ষে বসবাস করে। প্রজাতিটি মূলত সিয়েরা মাদ্রে অক্সিডেন্টাল পাইন-ওক বনের পূর্ব সোনোরা এবং পশ্চিম চিহুয়াহুয়া অঞ্চলে দেখা যায়।

১৯৯২ সালে এর নামকরণ করা হয়। এর নামকরণ করেন জীববিজ্ঞানী লেমিয়ার ও এম. জে. স্মিথ।

## তথ্যসূত্র

বিষয়শ্রেণী:স্যাটারনিডাই
গেমেলিয়া সেপ্টেনট্রিওনালিস

***গেমেলিয়া সেপ্টেনট্রিওনালিস*** হল একটি মথ প্রজাতি। প্রজাতিটি লেপিডোপ্টেরা বর্গের স্যাটারনিডাই পরিবারের সদস্য। এটি ১৯৩৬ সালে বুভিয়ার কর্তৃক বর্ণিত হয়। প্রজাতিটি কোস্টারিকা এবং নিকারাগুয়া সহ মধ্য আমেরিকায় পাওয়া যায়। 

লার্ভা *গুটিরিয়া ডায়োস্পাইরয়েডস*, *ক্লেথ্রা আননাটা*, *ডিপ্টেরিক্স প্যানামেনসিস*, *ইঙ্গা* প্রজাতি, *সেন্না ফ্রুটিকোসা* এবং *মিরিওকার্পা লংইপস* ইত্যাদি প্রজাতির গাছ খাদ্য হিসেবে গ্রহণ করে। 

## তথ্যসূত্র
হেমিলিউকা বার্নসি

***হেমিলিউকা বার্নসি*** মথের একটি প্রজাতি। প্রজাতিটি লেপিডোপ্টেরা বর্গের স্যাটারনিডাই পরিবারের সদস্য। এটি উত্তর আমেরিকায় পাওয়া যায়।  ১৯১০ সালে ওয়াটসন প্রজাতিটির নামকরণ করেন।

*হেমিলিউকা বার্নসির* জন্য প্রযোজ্য MONA বা Hodges নম্বর হল 7737। 

## তথ্যসূত্র
হেমিলেউকা চায়নাটিয়েন্সিস

***হেমিলেউকা চায়নাটিয়েন্সিস*** হল মথের একটি প্রজাতি। প্রজাতিটি লেপিডোপ্টেরা বর্গের স্যাটারনিডাই পরিবারের সদস্য। এটি উত্তর আমেরিকায় পাওয়া যায়। 

টিংহাম ১৯৪৩ সালে এ প্রজাতির নামকরণ করেন।

এর MONA বা Hodges নম্বর হল 7739। 

## তথ্যসূত্র
ভেড়া মথ

**ভেড়া মথ** বা **সাধারণ ভেড়া মথ** (হেমিলেউকা এগ্লানটেরিনা) রেশম পতঙ্গের স্যাটারনিডাই পরিবারের সদস্য এবং পশ্চিম উত্তর আমেরিকার স্থানীয় একটি প্রজাতি। প্রজাতিটি প্রধানত ক্যালিফোর্নিয়া রাজ্যের সিয়েরান ক্রেস্টের পশ্চিমে এবং দক্ষিণ ক্যালিফোর্নিয়ার পর্বতমালা উপকূলের কাছাকাছি অঞ্চলে দেখা যায়। এটি তিন ধরনের গাছপালা খায়: *সিয়ানোথাস*, *র্যামনাস* (কফিবেরি সহ) এবং ''রোজা'' । সিয়েরা নেভাদার পূর্বে অবস্থিত সেজব্রাশ এলাকায় নুটালের ভেড়ার মথ এবং অন্য একটি প্রজাতি দেখতে প্রায় একই রকম। ১৮৫২ সালে জিন ব্যাপটিস্ট বোইসডুভাল এই প্রজাতিটি প্রথম বর্ণনা করেছিলেন

ভেড়ার মথের ডানা ৫.৫-৮.৫ সেন্টিমিটার এবং এদের দেহ তুলনামূলকভাবে সরু। এর সামনের ডানা গোলাপী এবং মাঝখানে হলুদ বর্ণের এবং পিছনের ডানাগুলি হলুদাভ, যাদের মধ্যে কালো দাগ আছে। শূককীট কালো রঙের শাখাযুক্ত এবং হলুদাভ কাঁটাযুক্ত। পরবর্তীতে তা কমলা রঙের হয়ে যায় এবং মাথা কমলা-বাদামী রঙের হয়।

## তথ্যসূত্র

বিষয়শ্রেণী:উত্তর আমেরিকার মথ
হেমিলিউকা ইলেকট্রা

***হেমিলিউকা ইলেক্ট্রা***  বা **ইলেক্ট্রা বাকমোথ** হল স্যাটারনিডাই পরিবারের মথের একটি প্রজাতি। এটি মধ্য আমেরিকা এবং উত্তর আমেরিকায় পাওয়া যায়।

ডব্লিউ. জি. রাইট ১৮৮৪ সালে এর বর্ণনা দেন।

*হেমিলিউকা ইলেক্ট্রার* জন্য MONA বা Hodges নম্বর হল 7736।

## উপপ্রজাতি

* *হেমিলিউকা ইলেকট্রা ক্লিও* বার্নস অ্যান্ড ম্যাকডানফ, ১৯১৮
* *হেমিলিউকা ইলেকট্রা ইলেক্ট্রা* ডব্লিউজি রাইট, ১৮৮৪
* হেমিলিউকা ইলেকট্রা মজাভেন্সিস তুস্কেস এবং ম্যাক এলফ্রেশ, ১৯৯৫

## তথ্যসূত্র
হেমিলিউকা গ্রিফিনি

***হেমিলিউকা গ্রিফিনি***  (সাধারণত **গ্রিফিনের ভেড়ার পোকা** বা **কানাডিয়ান ফ্লেবেন মথ** নামে পরিচিত) হল স্যাটারনিডাই পরিবারের একটি প্রজাতির পোকা। এটি উত্তর আমেরিকায় পাওয়া যায়।

১৯৭৮ সালে তুস্কেস এর বর্ণনা দেন।  
*এই প্রজাতির* জন্য MONA বা Hodges নম্বর হল 7740।

## তথ্যসূত্র
হেমিলিউকা হেরা

***হেমিলিউকা হেরা***, **সেজব্রাশ ভেড়ার মথ** বা **হেরা বাকমোথ** স্যাটারনিডাই পরিবারের একটি মথ । ১৮৪১ সালে থ্যাডিউস উইলিয়াম হ্যারিস এই প্রজাতিটি প্রথম বর্ণনা করেছিলেন। এটি উত্তর আমেরিকায় দক্ষিণ সাসকাচোয়ান পশ্চিম থেকে ব্রিটিশ কলাম্বিয়া, দক্ষিণে অ্যারিজোনা এবং নিউ মেক্সিকো পর্যন্ত পাওয়া যায়।

ডানার বিস্তার ৭১-৯৩ মিমি। প্রাপ্তবয়স্কদের অবস্থানের উপর নির্ভর করে জুলাই থেকে সেপ্টেম্বর পর্যন্ত এদের ডানা থাকে।

*হেমিলিউকা হেরা হেরা* এর লার্ভা *আর্টেমিসিয়া ট্রাইডেনটাটা*, *এ. ত্রিপার্টিটা*, *[[লুপিন|লুপিনাস]]* এবং *এরিওগনাম* খায়। 

## উপপ্রজাতি

* *হেমিলিউকা হেরা হেরা* (গ্রেট বেসিন)
* *হেমিলিউকা হেরা মার্কাটা* (দক্ষিণ ওরেগন)
## তথ্যসূত্র

## বহিঃসংযোগ

* 
* "''Hemileuca hera'' (Harris 1841)" . *Moths of North Dakota*. Retrieved November 9, 2018.
* 
* https://www.csc.edu/news/story.csc?article=12503  "CSC houses extensive invertebrate collection" May 18, 2021

বিষয়শ্রেণী:উত্তর আমেরিকার মথ
হেমিলিউকা জুনো

***হেমিলিউকা জুনো***  (**জুনো বক মথ**) স্যাটারনিডাই পরিবারের একটি পোকা। ১৮৭২ সালে আলফিয়াস স্প্রিং প্যাকার্ড এই প্রজাতিটি প্রথম বর্ণনা করেছিলেন।প্রজাতিটির মধ্যে পিউপা দশা লক্ষণীয়। এদের প্রধানত মধ্য এবং উত্তর আমেরিকা অঞ্চলে দেখা যায়।

*হেমিলিউকা জুনোর* MONA বা Hodges নম্বর হল 7735।

## তথ্যসূত্র
হেমিলিউকা হুয়ালাপাই

***হেমিলিউকা হুয়ালাপাই (হুয়ালাপাই ব্যাকমথ)*** হল স্যাটারনিডাই পরিবারের একটি প্রজাতির পোকা। এটি মধ্য আমেরিকা এবং উত্তর আমেরিকায় পাওয়া যায়। ১৮৬৩ সালে এটি বর্ণিত হয়। এর বর্ণনা দেন বিজ্ঞানী নিউমোজেন।

*হেমিলিউকা হুয়ালাপাই-* এর জন্য MONA বা Hodges নম্বর হল 7728। 

## তথ্যসূত্র
হেমিলিউকা নিউমোজেনি

***হেমিলেউকা নিউমোজেনি*** স্যাটারনিডাই পরিবারের একটি প্রজাতির পোকা।  এটি উত্তর আমেরিকায় পাওয়া যায়।

এটি হেমিলুসিনা উপপরিবারের অন্তর্ভুক্ত। এর গণ নাম হেমিলেউকা ও প্রজাতি নাম নিউমোজেনি। ১৮৮১ সালে এইচ. এডওয়ার্ডস এর বর্ণনা দেন।

## তথ্যসূত্র
হেমিলিউকা অলিভিয়া

***হেমিলিউকা অলিভিয়া***  (**রেঞ্জ শুঁয়োপোকা**) স্যাটারনিডাই পতঙ্গ পরিবারের একটি প্রজাতির পোকা। এটি মধ্য আমেরিকা এবং উত্তর আমেরিকায় পাওয়া যায়। 

এটির নামকরণ হয় ১৮৯৮ সালে। জীবটি বর্ণনা করেন ককরেল।

প্রজাতিটির জন্য MONA বা Hodges নম্বর হল 7729 ।

## তথ্যসূত্র
হেমিলিউকা নেভাডেনসিস

***হেমিলিউকা নেভাডেনসিস*** (**নেভাদা বক মথ**) স্যাটারনিডাই পরিবারের একটি প্রজাতি। ১৮৭২ সালে বিজ্ঞানী স্ট্রেচ এদের বর্ণনা দেন।

এই প্রজাতির মহিলাদের দেহ পুরুষের চেয়ে বড় হয়। প্রজাতির সদস্যরা পশ্চিম উপকূল থেকে পূর্ব পর্যন্ত উইসকনসিন এবং মিশিগান পর্যন্ত বিস্তৃত। নিউইয়র্কে এদের দেখা গিয়েছে, কিন্তু সংখ্যায় কম হবার জন্য স্থানীয় প্রজাতি হিসেবে তাদের নিশ্চিত করা হয়নি।
সেপ্টেম্বর থেকে ডিসেম্বরের মাঝামাঝি সময়ে প্রাপ্তবয়স্ক মথ পোষক গাছের ডালের চারপাশে ডিম পাড়ে। শুঁয়োপোকাগুলি পুপেট করার জন্য প্রস্তুত হয়ে গেলে তারা তাদের আশ্রয়দাতা গাছের নিকটে আলগা কোকুন ঘোরায়।

তারা ''স্যালিক্স'' ও *পপুলাস* প্রভৃতি খাবার হিসেবে গ্রহণ করে।

## তথ্যসূত্র

* 
* 

বিষয়শ্রেণী:উত্তর আমেরিকার মথ
হেমিলিউকা পেগলেরি

***হেমিলিউকা পেগলেরি*** **(টেক্সাস বক মথ**) স্যাটারনিডাই পরিবারের একটি মথ ।

## বর্ণনা
পুরুষের পেট কালো (লাল চিহ্নযুক্ত) এবং মহিলাদের পেট ঘন কালো। এদের ডানা প্রায় স্বচ্ছ, ডানার উপরের দিকটিতে ধূসর কালো সীমারেখা বিদ্যমান। প্রতিটি ডানায় একটি ছোট দাগ সহ একটি চওড়া সাদা দাগ রয়েছে। তাদের ডানার বিস্তার ৫.৮-৬.২ সেমি পর্যন্ত হয়।

## পরিসর
এরা পুরো টেক্সাস জুড়ে বিদ্যমান।

## বাসস্থান
এরা ওক আচ্ছাদিত পাহাড়ে বসবাস করে।

## বাস্তুতন্ত্র
এই প্রজাতির প্রাপ্তবয়স্ক মথ খাদ্য গ্রহণ করে না। স্ত্রী টেক্সাস বক মথ ওক গাছের মধ্যে এবং মাটি থেকে ১০-২০ ফুট উপরে উড়তে সক্ষম। পুরুষরা মাটির কাছাকাছি উড়ে থাকে।

এদের আশ্রয়দাতা গাছের মধ্যে প্রধান টেক্সাস লাইভ ওক বৃক্ষ।

## শ্রেণীবিন্যাস
এটি কখনও কখনও *হেমিলেউকা মায়া-* এর একটি উপ-প্রজাতি হিসাবে মনে করা হয়। কিন্তু অনেক লেখক এটিকে নিজস্ব প্রজাতি বলে মনে করেন।

## তথ্যসূত্র

বিষয়শ্রেণী:উত্তর আমেরিকার মথ
হেমিলিউকা স্লোসেরি

***হেমিলিউকা স্লোসেরি***, **নিট-গ্রাস মথ** বা **স্লোসারের বাকমোথ** হল একটি মথ প্রজাতি। এটি স্যাটারনিডাই পরিবারের সদস্য।   ১৯৮৯ সালে রিচার্ড এস. পিগলার এবং স্টিফেন ই. স্টোন প্রজাতিটি বর্ণনা করেন। এদের উত্তর আমেরিকায় দেখা যায়। 

এদের জন্য MONA বা Hodges নম্বর হল 7744.4 ।  

## তথ্যসূত্র
 

## বহিঃসংযোগ
হেমিলিউকা স্টোনেই

***হেমিলিউকা স্টোনেই***, **প্যাঙ্গোলা-গ্রাস মথ** বা **স্টোনস বাকমোথ** স্যাটার্নিডেয়া পরিবারের একটি পোকা। প্রজাতিটি প্রথম ১৯৯৩ সালে ক্লদ লেমায়ার দ্বারা বর্ণনা করা হয়েছিল। এই প্রজাতিটি মধ্য এবং উত্তর আমেরিকায় পাওয়া যায়।  এদের মধ্যে লার্ভা দশা দেখা যায়।

*হেমিলিউকা স্টোনেই-* এর জন্য MONA বা Hodges নম্বর হল 7744.5। 

## তথ্যসূত্র
আলফ্রেড কোব্বান

**আলফ্রেড কোব্বান** ব্রিটিশ ইতিহাসবিদ আলফ্রেড কোব্বান ছিলেন লন্ডন বিশ্ববিদ্যালয়ের ফরাসি ইতিহাসের অধ্যাপক।  ১৯০১ সালে ২৪ মে লন্ডনে কোব্বান জন্ম গ্রহণ করেন। লেক আমার উচ্চ বিদ্যালয়ে প্রাথমিক শিক্ষা সমাপ্ত করে তিনি কেমব্রিজের পড়াশোনা করেন। অতঃপর তিনি নিউ ক্যাসল অন টাইনের কিংস কলেজে ইতিহাসের লেকচারার রুপে পড়ানো শুরু করেন এবং হার্ভার্ বিশ্ববিদ্যালয়ের ভিজিটিং প্রফেসর ছিলেন। ফ্রান্সের ইতিহাসের গবেষণা করার জন্য রক ফেলার ফেলোশিপ লাভ করেন।

কোব্বান ১৯৫০-৬০ দশকে বিপ্লব সম্পর্কে ব্যাপক ভাবে লিখেছেন।তার সবচেয়ে পরিচিত গ্রন্থ গুলির মধ্যে রয়েছে 'ফরাসি বিপ্লবের সামাজিক ব্যাখ্যা '(১৯৬৪) এবং আধুনিক ফ্রান্সের ইতিহাস (১৯৬৩)

## তথ্যসূত্র

## বহিঃসংযোড়
* হোস হো -এ 
* অক্সফোর্ড অভিধান জাতীয় জীবনীতে 

বিষয়শ্রেণী:১৯০১-এ জন্ম
বিষয়শ্রেণী:১৯৬৮-এ মৃত্যু
বিষয়শ্রেণী:গনভিল ও কাইয়াস কলেজ, কেমব্রিজের প্রাক্তন শিক্ষার্থী
বিষয়শ্রেণী:ফ্রান্সের ইতিহাসবিদ
বিষয়শ্রেণী:২০শ শতাব্দীর ফরাসি ইতিহাসবিদ
তিহামাহ্

**তিহামাহ্** বা **তিহামা** (    ** ) আকাবা উপসাগর থেকে বাব এল মান্দেব পর্যন্ত আরব উপদ্বীপের লোহিত সাগরের উপকূলীয় সমভূমিকে বোঝায়। 

## তথ্যসূত্র

বিষয়শ্রেণী:সৌদি আরবের ভূগোল
বিষয়শ্রেণী:সৌদি আরবের ভূমিরূপ
বিষয়শ্রেণী:এশিয়ার সমভূমি
বিষয়শ্রেণী:ঐতিহাসিক অঞ্চল
হেনরি উইন

**হেনরি** (বা **হেনরি** ) **উইন** (১৯৯০ - ১৯৮৯) একজন বেলজিয়ান সুরকার এবং পিয়ানোবাদক ছিলেন। 

উইন দুটি বেলজিয়ান চলচ্চিত্রের জন্য সঙ্গীত স্কোর রচনা করেছেন এবং "হেনরি উইন এট সেস রাইথমস" নামে একটি দলের সাথে পিয়ানোবাদক হিসাবে কাজ করেছেন। 

উইনের রচনাগুলি অন্তত আংশিকভাবে সঙ্গীত প্রকাশনা সংস্থা ""ল'আর্ট বেলজ" দ্বারা প্রকাশিত হয়েছিল, যার  সুরকার লিওন ফ্রিংস । 

## চলচ্চিত্র

* ১৯৩৬ - J'ai gagné un million
* ১৯৩৭ - লে রোই সোল্ডাত

## তথ্যসূত্র


## বহিঃসংযোগ

*  (as Henry Wyn)
*  (as Henri Wyn)
বিষয়শ্রেণী:২০শ শতাব্দীর পিয়ানোবাদক
বিষয়শ্রেণী:১৯৮৯-এ মৃত্যু
বিষয়শ্রেণী:১৯১০-এ জন্ম
বিষয়শ্রেণী:বেলজীয় পিয়ানোবাদক
বিষয়শ্রেণী:পুরুষ সুরকার
খালিদ আল ইব্রাহিম

**খালিদ হাজিয়া** (জন্ম ২৮ আগস্ট ১৯৯২) হলেন একজন পেশাদার কুয়েতি ফুটবলার যিনি বর্তমানে আল-কদিসিয়া ক্লাবের হয়ে একজন ডিফেন্ডার হিসেবে খেলছেন। তিনি কুয়েতি ফুটবল খেলোয়াড় এবং পরিচালক মুহাম্মাদ ইব্রাহিম হাজিয়ার ছেলে এবং তার ভাই আহমাদ আল ইব্রাহিম তার প্রতিদ্বন্দ্বী হিসেবে আল-আরাবির হয়ে খেলেন।

## আন্তর্জাতিক গোল
: *গোল এবং ফলাফলের তালিকায় প্রথমে কুয়েতের গোল সংখ্যা।*

## তথ্যসূত্র

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কুয়েতি ফুটবলার
বিষয়শ্রেণী:রক্ষণভাগের পুরুষ ফুটবল খেলোয়াড়
বিষয়শ্রেণী:কুয়েতি আন্তর্জাতিক পুরুষ ফুটবলার
বিষয়শ্রেণী:২০১৫ এএফসি এশিয়ান কাপের খেলোয়াড়
বিষয়শ্রেণী:কুয়েত শহরের ফুটবলার
বিষয়শ্রেণী:কুয়েত প্রিমিয়ার লিগের খেলোয়াড়

বিষয়শ্রেণী:পুরুষ ফুটবল রক্ষণভাগের খেলোয়াড়
গেড রাইট

**গেড রাইট** একজন ভিজ্যুয়াল ইফেক্ট শিল্পী। *[[আয়রন ম্যান ২|আয়রন ম্যান 2]]* চলচ্চিত্রে তার কাজের জন্য তিনি ৮৩ তম একাডেমি পুরস্কারে মনোনীত হন। তিনি তাঁর মনোনয়ন জেনেক স্যারস, বেন স্নো এবং ড্যান সুডিকের সাথে ভাগ করেছেন। তিনি *[[ইনসেপশন|ইনসেপশনে]]* হেরে যায়। 

## নির্বাচিত চলচ্চিত্র

* *[[হ্যারি পটার অ্যান্ড দ্য গবলেট অব ফায়ার (চলচ্চিত্র)|হ্যারি পটার অ্যান্ড দ্য গবলেট অফ ফায়ার]]* (২০০৫)
* *হ্যারি পটার অ্যান্ড দ্য অর্ডার অফ দ্য ফিনিক্স* (২০০৭)
* *কোয়ান্টাম অফ সোলেস* (২০০৮)
* *[[আয়রন ম্যান ২|আয়রন ম্যান 2]]* (২০১০)
* *[[ম্যান অব স্টিল (চলচ্চিত্র)|ম্যান অফ স্টিল]]* (২০১৩)
* *বিদ্রোহী* (২০১৫)
* *[[সনিক দ্য হেজহগ|সোনিক দ্য হেজহগ]]* (২০২০)
* *সোনিক দ্য হেজহগ 2* (২০২২)

## তথ্যসূত্র

## বহিঃসংযোগ

* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বিশেষ আবহ ব্যক্তিত্ব
বিষয়শ্রেণী:জীবিত ব্যক্তি
ফাহাদ রেহমানি

**ফাহাদ রেহমানি** (    ) একজন পাকিস্তানি অভিনেতা এবং টেলিভিশন পরিচালক। তিনি প্রথম টেলিভিশন সিরিজ *ধুন্ড* (২০১৭)  এবং *খালিশ* (২০১৮) তে কাজের জন্য পরিচিতি পান।

## কর্মজীবন
ফাহাদ রেহমানি *তেরে বিনা* নাটকের মাধ্যমে তার অভিনয় জীবন শুরু করেন।  তিনি টিভি ওয়ান পাকিস্তানের জন্য *ধুন্দ*  নাটক সিরিজ এবং জিও এন্টারটেইনমেন্টের জন্য *খলিশ-* এ কাজের জন্য তিনি পরিচিতি লাভ করেন। তিনি সামি খানের সাথে *তেরে বিনা*, শামিল খান ও জাহিন তাহিরার সাথে নীলম মুনির এছাড়াও শাব্বির জান এবং *মেরা হক* নাটক পরিচালনা করেছেন।

## চলচ্চিত্র

### টেলিভিশন

## তথ্যসূত্র

## বহিঃসংযোগ

* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:উৎসবিহীন তথ্যসহ সকল নিবন্ধ
ভূষণা

**ভূষণা** বাংলাদেশের মধ্যযুগীয় একটি জনপদ, রাজ্য, শহর, চাকলা এবং যশোর-ফরিদপুর অঞ্চলীয় একটি থানা। ভূষণা জনপদের কেন্দ্র বর্তমান ফরিদপুর জেলার মধুখালী উপজেলায় অবস্থিত। আর ভূষণা থানার কেন্দ্র বর্তমানে বোয়ালমারী নামে পরিচিত। আধুনিক যুগে ভূষণা নামটি ধরে রেখেছে মধুখালী উপজেলার নওপাড়া ইউনিয়নের একটি গ্রাম।

বিষয়শ্রেণী:ফরিদপুর জেলা
বিষয়শ্রেণী:যশোর জেলা
শাবিব আল-খালিদি

**শাবিব আল-খালিদি** (জন্ম ১১ আগস্ট ১৯৯৮) হলেন একজন কুয়েতি পেশাদার ফুটবলার যিনি কাজমা ক্লাব এবং কুয়েত জাতীয় দলের হয়ে খেলেন।

## আন্তর্জাতিক অগ্রগতি
২০১৯ সালের ১৪ নভেম্বর তারিখে, ফিফা বিশ্বকাপ বাছাইপর্বে আন্তর্জাতিকভাবে তার অভিষেক হয় এবং কুয়েতের হয়ে তিনি এই ম্যাচে একটি গোল করেন, চীনা তাইপেই-এর বিপক্ষে কুয়েত ঐ ম্যাচটিতে ৯-০ গোলের বড় একটা জয় পায়।

## আন্তর্জাতিক গোল
:*গোল এবং ফলাফলের তালিকায় কুয়েতের গোল প্রথমে উল্লেখ করা হয়েছে।*

## পুরস্কার
**কাজমা**
*কুয়েত আমির কাপ: ২০২২

**স্বতন্ত্র**
*কুয়েত প্রিমিয়ার লিগ সর্বোচ্চ গোলদাতা: ২০২১–২২

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কুয়েতি ফুটবলার
বিষয়শ্রেণী:মধ্যমাঠের আন্তর্জাতিক পুরুষ ফুটবলার
বিষয়শ্রেণী:কুয়েতি আন্তর্জাতিক পুরুষ ফুটবলার
বিষয়শ্রেণী:কাজমা ক্রীড়া ক্লাবের খেলোয়াড়
বিষয়শ্রেণী:আল-সাহেল (কুয়েত) ক্রীড়া ক্লাবের খেলোয়াড়
বিষয়শ্রেণী:কুয়েত প্রিমিয়ার লিগের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ইউএই প্রো লিগের খেলোয়াড়
গরাম

ছোটনাগপুর মালভূমি অঞ্চলের বেশিরভাগ গ্রামের প্রধান দেবতা হলেন গরাম। গরাম গ্রাম রক্ষার দেবতা। গাছের তলা ছাড়া গরাম থান হয় না। গরাম হচ্ছে সর্বোচ্চ শক্তির প্রতীক। সমস্ত ক্ষমতা শীর্ষ হচ্ছে গরাম, যা পাওয়ার অফ সুপ্রিম। গরাম দেবতার কোন মন্দির নেই। গরামের পুজা গরাম থানে করা হয়। গরামের কোন মূর্তি পুুুজা করা হয় না। ধান্যরোপণ শুভারম্ভ করবার আগে গ্রামবাসীরা 'জাহির থান', 'গরাম থান'-এ *'গরাম দেবতা* 'র কাছে সম্মিলিতভাবে গরাম পুুুজা করা হয়। গরাম শব্দটি একটি কুুড়মালি ভাষার শব্দ। গরাম পুুুজা হলো বুড়হাবাপ, মাহামাঞ, ধরম ঠাকুর, বানসিং ঠাকুরের এই পঞ্চঠাকুুুরের পূজা। অন্য মতে, গ্রাম থেকে গরাম শব্দের উৎপত্তি।(গ্রাম > গরাম) সাঁওতালরা একে বলে 'এরোক পুুুজা', কুুড়মিরা একে বলে 'গরাম পুুুুজা বা জাঁতাল পুুুুজা', ভীলরা বলে 'বিদরী পুুুুজা'। এই পুুুুজায় পাঁঠা ছাগল, ভেড়া, মুুরগি, পায়রা, শুয়োর ইত্যাদি বলি দেওয়া হয়। ঝাড়গ্রামের প্রবীণ লোকসংস্কৃতির গবেষক সুব্রত মুখোপাধ্যায় এ প্রসঙ্গে বলেছেন, 'গরাম থান'-এ(দেবস্থান) পোড়ামাটির তৈরি হাতি ঘোড়ার ছোট ছোট "ছলন"(মূর্তি) থাকে। এই গ্রামদেবতা সব শক্তির উৎস ও বিঘ্ন বিনাশক। হাতির বিশালাকৃতি ও অসীম শক্তির কারণে প্রাচীনকাল থেকেই তার উপর দেবত্ব আরোপিত হয়েছে। মানুষের বিশ্বাস, দেবস্থানে হাতি থাকলে গ্রামের কারও কোনও ক্ষতি হবে না। গরাম পুুুজা গ্রামের মাহাতো বা নাইঞারা করেন, কোন ব্রাহ্মণ পুুুুরোহিতের প্রয়োজন হয় না। যদি প্রসব হ'তে কোন মায়ের আরও বেশি সময় লাগে, তবে গর্ভবতী মেয়ের মা বাবা মানত করে *গরাম দেবতার* উদ্দেশ্যে ফল, মুরগী ইত্যাদি দিয়ে। যাতে করে গর্ভবতী মায়ের ও শিশুর কোন অসুবিধা না হয়।

## শ্লোগান রূপে ব্যবহার
কুড়মি মাহাতো জনগোষ্ঠী গরাম দেবতাকে স্মরণ করতে 'জয় গরাম' শ্লোগান ব্যবহার করেন। এটা কোন রাজনৈতিক শ্লোগান নয়, কুুড়মিদের সমাজ আন্দোলনের ধর্মীয় শ্লোগান, যা কুুড়মিদের সামাজিক আন্দোলনের পতাকাতেও ব্যবহৃত হয়।  

## ধারক ও বাহক
গরামের পুুুজা কুুড়মি, লোধা, বাউরী, ভূমিজ, সাঁওতাল, মুন্ডা, ওঁরাং, ভীল, গোন্ড, ডোম, ঘাসি, খেড়িয়া প্রভৃতি আদিবাসী কৃৃৃৃষিজীবী, তফশিলি জনগোষ্ঠীর মানুুষেরা করেন।(pp:৮১) 
## ভৌগোলিক এলাকা
এই পুুুজা ঝাড়খণ্ড, পশ্চিমবঙ্গ, উড়িষ্যা, ছত্রিশগড় প্রভৃতি রাজ্যে করা হয়।

## উৎপত্তি
গরাম দেবতা আদি দেবতা। প্রাচীন ভারতীয়দের দ্বারা আরাধিত *গরাম* - *দেবতা* বৈদিক অথবা পৌরাণিক দেবতাদের পর্যায়ভুক্ত হন নি। ড. পশুপতি প্রসাদ মাহাত বলেন, গরাম পুজো খুবই প্রাচীন। বিভিন্ন সংস্কৃতির আগ্রাসনও তা বিনষ্ট করতে পারেনি। আদি জনজাতির কৃষি সভ্যতার এই পরম্পরা কুড়মি জনজাতির সংস্কৃতির হাত ধরে আজও স্বমহিমায় সর্বত্রই গরাম পুজো পালিত হচ্ছে। আর এক বিশেষজ্ঞ ড. ক্ষিতিশচন্দ্র মাহাতোর মতে, আদি জনজাতি জঙ্গল জীবন থেকে গ্রাম্য সভ্যতা গড়ে তোলে, তাঁরাই গ্রাম রক্ষার দেবতা হিসেবে গরাম পুজো পালন করে আসছেন।

## তথ্যসূত্র
মা নদী

**মা নদী** (  , লাও : *ນ້ຳມ້າ / Nam Ma* ) হল উত্তর-পশ্চিম ভিয়েতনামে উৎপন্ন এশিয়ার একটি নদী। এটি ভিয়েতনাম, লাওসের মধ্য দিয়ে ৪০০ কিলোমিটার প্রবাহিত হয়ে এবং আবারও ভিয়েতনাম হয়ে টনকিন উপসাগরে সমুদ্রের সাথে মিলিত হয়েছে।

মা নদীর প্রধান উপনদীগুলি হল চু নদী (লাওসে নাম স্যাম নদী নামেও পরিচিত), বুওই নদী এবং কাও চাই নদী । এই সবগুলি নদী উত্তর মধ্য ভিয়েতনামের থানহ হোয়া প্রদেশে মা নদীতে এসে মিলেছে।

মা নদী সৃষ্ট মা নদীর ব-দ্বীপ (থানহ হোয়া ব - দ্বীপ নামেও পরিচিত) হল ভিয়েতনামের তৃতীয় বৃহত্তম ব-দ্বীপ।

মা নদীর ব-দ্বীপ ভিয়েতনামের দক্ষিণ সীমান্তের কাছে ছিল। এটি খ্রিস্টপূর্ব ২য় শতাব্দীতে ন্যানিউয়ের শাসনের অধীনে ভিয়েতনামের দক্ষিণের দুটি এলাকা কু - চ্যানের কেন্দ্র ছিল ।

## তথ্যসূত্র

বিষয়শ্রেণী:এশিয়ার আন্তর্জাতিক নদী
লাস্ট স্টোরিজ ২

**লাস্ট স্টোরিজ ২** হলো ২০২৩ সালের একটি হিন্দি ভাষার সংকলন চলচ্চিত্র, এটি ২০১৮ সালের চলচ্চিত্র লাস্ট স্টোরিজ-এর দ্বিতীয় কিস্তি। মোট চারটি আলাদা আলাদা কাহিনী নিয়ে নির্মিত এই সংকলন চলচ্চিত্রের পরিচালকও চারজন, তারা হলেন আর. বাল্কি, কঙ্কনা সেন শর্মা, অমিত রবীন্দ্রনাথ শর্মা এবং সুজয় ঘোষ। চলচ্চিত্রটির প্রযোজক দুইজন, একজন হলেন আরএসভিপি মুভিজের রনি স্ক্রুওয়ালা এবং আরেকজন হলেন ফ্লাইং ইউনিকর্ন এন্টারটেইনমেন্টের অসি দুয়া। চলচ্চিত্রটিতে অভিনয় করেছেন অমৃতা সুভাষ, অঙ্গদ বেদী, কাজল, তামান্না ভাটিয়া, কুমুদ মিশ্র, মৃণাল ঠাকুর, নীনা গুপ্তা, তিলোত্তমা সোম, বিজয় বর্মা এবং অন্যান্যরা।
## অভিনয়ে
**মেইড ফর ইচ আদার** - আর. বাল্কি
*ম্রুনাল ঠাকুর - বেদা এম. কৌশল
*নীনা গুপ্তা - কমলী কৌশল, বেদার দাদী
*অঙ্গদ বেদী - অর্জুন বল্ল, বেদার বাগদত্তা
**দ্য মিরর** - কঙ্কনা সেন শর্মা
*তিলোত্তমা সোম - ঈশিতা সেনগুপ্ত
*অমৃতা সুভাষ - সীমা কে. মাত্রে, ঈশিতার গৃহকর্মী
*কঙ্কনা সেন শর্মা - সমীরা সেন, ঈশিতার বান্ধবী (কণ্ঠপ্রদান)
*শ্রীকান্ত যাদব - কমল মাত্রে, সীমার স্বামী
## তথ্যসূত্র

## বহিঃসংযোগ
*
*

বিষয়শ্রেণী:নেটফ্লিক্সের মৌলিক চলচ্চিত্র
বিষয়শ্রেণী:নেটফ্লিক্সের হিন্দি ভাষার মৌলিক চলচ্চিত্র
বিষয়শ্রেণী:২০২৩-এর চলচ্চিত্র
বিষয়শ্রেণী:২০২০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় সরাসরি ভিডিও মুক্তিপ্রাপ্ত চলচ্চিত্র
সাতৈর পরগণা

**সাতৈর** বাংলাদেশের ফরিদপুর জেলার একটি ঐতিহাসিক পরগণা। মুঘল আমলে সাতৈর ছিল মাহমুদাবাদ সরকারের অন্তর্ভুক্ত। নবাব মুর্শিদকুলি খাঁর আমলে সরকার প্রথা বিলুপ্ত করে চাকলা ব্যবস্থা চালু করা হলে সাতৈর পরগণাকে ভূষণা চাকলার অধীন করা হয়। বর্তমানে সাতৈর ফরিদপুর জেলার বোয়ালমারী উপজেলার অন্তর্গত একটি গ্রাম ও ইউনিয়ন। সাতৈর শাহী মসজিদ ও সড়ক-এ-আজম (গ্র্যান্ড ট্রাঙ্ক রোড) এ পরগণার ঐতিহ্যের বাহক।

## আরও দেখুন
* সাতৈর ইউনিয়ন

* সাতৈর মসজিদ

## তথ্যসূত্র

বিষয়শ্রেণী:উইকিপিডিয়া একত্রীকরণ
চন্দনপুরা নাচঘর

**চন্দনপুরা নাচঘর** বাংলাদেশের চট্টগ্রামের নবাব সিরাজউদ্দৌলা সড়কের পাশে, চন্দনপুরা ফায়ার সার্ভিস স্টেশনের সীমানায় অবস্থিত প্রাচীন ভবন। ফায়ার সার্ভিস স্টেশনের পাশেই এই জমিদারবাড়ির এই নাচঘর অবস্থিত। এটি সাজ্জালেলার জমিদার বাড়ির নাচঘর হিসেবে পরিচিত। ভবনটি একসময়ে চট্টগ্রাম বিভাগীয় অগ্নিনির্বাপক কার্যালয় হিসেবে ব্যবহৃত হয়েছিল। বর্তমানে এটি প্রস্তাবিত ফায়ার সার্ভিস ও সিভিল ডিফেন্স জাদুঘর হিসেবে সংরক্ষিত। বাংলাদেশ সরকার নব্বইয়ের দশকে ভবনটিকে পরিত্যক্ত ঘোষণা করে।

## ইতিহাস
চন্দনপুরা এলাকায় জমিদার সাজ্জালেলার দাদার আমলে প্রায় ২৫০ বছর পূর্বে জমিদার বাড়িটি নির্মিত হয়। দাদা ও বাবার পর সাজ্জালেলা জমিদারি লাভ করেন। ব্রিটিশ আমলে সাজ্জালেলার মৃত্যুর পর তার পুরো পরিবার ভারতে স্থানান্তরিত হয়। পরে পাকিস্তান সরকার হিন্দু জমিদারদের জমি অধিগ্রহণ করার সূত্রে এই বাড়িটি সরকারি সম্পত্তিতে পরিণত হয়। পরবর্তীতে সাজ্জালেলার পরিবারের লোকজন ভবনসহ পাশের জমি পুনরুদ্ধারের চেষ্টা করে ব্যর্থ হয়। পাকিস্তান সরকারের আমলে এখানে চট্টগ্রাম বিভাগীয় অগ্নিনির্বাপক কার্যালয় স্থাপন করা হয়। তবে পরবর্তীকালে নগরীর চৌমুহনী এলাকায় চট্টগ্রাম বিভাগীয় অগ্নিনির্বাপক কার্যালয় নির্মিত হলে এটি পরিত্যক্ত হয়ে পড়ে।

## স্থাপত্য
শক্ত ইটের গাঁথুনির দোতলা ভবনটি নানা কারুকাজ শোভিত। দেয়ালে নানান কারুকার্যের মধ্যে রয়েছে দেব–দেবী আর ফুল। বাঈজীদের জন্য রয়েছে আলাদা সাজঘর। ভবনে অতিথি কক্ষসহ মোট ১৪টি কক্ষ রয়েছে। নাচঘরের চারদিকে রয়েছে ১০টি দরজা প্রবেশ দরজা। ভবনের এক পাশে দ্বিতীয় তলায় ওঠার একটি সিঁড়ি রয়েছে, বর্তমানে যেটি ধ্বংসপ্রাপ্ত।

## চিত্রশালা

File:Floors of Chandanpura Nachghar.jpg
File:Closed window at Chandanpura Nachghar front side.jpg
File:Floral motif on Chandanpura Nachghar frontal wall.jpg
File:Floral motif on a window of Chandanpura Nachghar front side.jpg


## তথ্যসূত্র

## বহিঃসংযোগ

বিষয়শ্রেণী:চট্টগ্রামের বিনোদন অনুষ্ঠানস্থল
বিষয়শ্রেণী:বাংলাদেশে ব্রিটিশ উপনিবেশিক স্থাপত্য
বিষয়শ্রেণী:১৭৭০-এর দশকে ব্রিটিশ ভারতে প্রতিষ্ঠিত
বিষয়শ্রেণী:চট্টগ্রামের দর্শনীয় স্থান
বিষয়শ্রেণী:চট্টগ্রামের ভবন ও স্থাপনা
বেগমদের যুদ্ধ

বাংলাদেশের রাজনীতিতে **বেগমদের যুদ্ধ** শব্দটি আওয়ামী লীগের শেখ হাসিনা ওয়াজেদ এবং তার প্রতিপক্ষ জাতীয়তাবাদী দলের বেগম খালেদা জিয়ার মধ্যে রাজনৈতিক প্রতিদ্বন্দ্বিতাকে বোঝায়।

## ইতিহাস
আওয়ামী লীগ এবং জাতীয়তাবাদী দলের মধ্যে রাজনৈতিক প্রতিদ্বন্দ্বিতা শুরু হয়েছিল স্বাধীনতা পরবর্তী কোন এক সময়ে, যখন বাংলাদেশের স্বাধীনতার ঘোষক আলোচনা শুরু হয়েছিলো। অনেক সূত্র বলে স্বাধীনতার ঘোষক ছিলেন শেখ মুজিবুর রহমান, যিনি শেখ হাসিনার পিতা। তবে কারো কারো মতে স্বাধীনতার ঘোষক জিয়াউর রহমান, যিনি ছিলেন খালেদা জিয়ার স্বামী। এই বিরোধগুলি সম্পর্কে কয়েক দশক ধরে উভয়ের মধ্যে প্রতিদ্বন্দ্বিতা রয়েছে যার ফলে ব্যাপক জাতীয় সহিংসতা হয়েছে।
নব্বইয়ের স্বৈরাচারবিরোধী আন্দোলন-এর মাধ্যমে এই দুই নেত্রী দুটি প্রধান দলের নেতৃত্ব দিয়ে জাতীয়ভাবে পরিচিত ও জনপ্রিয় হয়ে ওঠেন। এরশাদের পতনের পর ১৯৯১,১৯৯৬,২০০১ ও ২০০৮ সালের জাতীয় নির্বাচনে এই দুই নারী অনুক্রমিকভাবে প্রধানমন্ত্রী ও বিরোধীদলীয় নেতার আসন গ্রহণ করছিলেন।

## পরবর্তী ফলাফল
শেখ হাসিনা ২০০৯ সাল থেকে ২০২৪ সাল পর্যন্ত টানা ক্ষমতায় থাকার কারণে এই শব্দটির ব্যবহার হ্রাস পেয়েছিল এবং খালেদা জিয়াকে দীর্ঘদিন ধরে গ্রেপ্তার করে রাখা হয়েছিল ফলস্বরূপ অনেক লোক বিশ্বাস করেছিল যে হাসিনা এই রাজনৈতিক প্রতিদ্বন্দ্বিতাগুলির একমাত্র বিজয়ী ২০২৪ সালের ৫ই আগস্ট ছাত্র জনতার গণঅভ্যুত্থানে হাসিনা পালিয়ে ভারতে যাওয়ার আগ পর্যন্ত ।পরবর্তীতে খালেদা জিয়া মুক্তি পান।
২০২৫ সালের ৩০ ডিসেম্বর, বেগম খালেদা জিয়া ৮০ বছর বয়সে মৃত্যুবরণ করেন,  এই ৩০ বছরের দীর্ঘ প্রতিদ্বন্দ্বিতার অবসান ঘটিয়ে। 

খালেদা জিয়ার মৃত্যু এবং হাসিনার ভারতে নির্বাসনের পর, ২০২৬ সালের ফেব্রুয়ারিতে বাংলাদেশের ১৩ তম সাধারণ নির্বাচনে দুই বেগমকে ছাড়াই বাংলাদেশ প্রথমবারের মতো নির্বাচনের মুখোমুখি হয়। নির্বাচনে খালেদা জিয়ার ছেলে তারেক রহমানের নেতৃত্বে বিএনপি  জয়লাভ করে।

## আরও দেখুন
* ধানমন্ডি ৩২ নম্বরের বাড়ি
* ৬ মইনুল রোডের বাসভবন
* গণভবন
* সুধা সদন
* হাওয়া ভবন
* ফিরোজা (বাসভবন)

## তথ্যসূত্র

বিষয়শ্রেণী:খালেদা জিয়া
বিষয়শ্রেণী:শেখ হাসিনা
বিষয়শ্রেণী:বাংলাদেশের রাজনীতি
বিষয়শ্রেণী:বাংলাদেশের রাজনৈতিক পরিভাষা
সরকার (মুঘল প্রশাসনিক বিভাগ)

**সরকার** (ফার্সি: سركار) মুঘল আমলের ভারতীয় উপমহাদেশের একটি বিভাগ বা জেলা পর্যায়ের প্রশাসনিক এককের নাম। সম্রাট আকবর ১৫৮২ সালে সুবাহ বাঙলাকে ১৯টি সরকারে বিভক্ত করেন। মুঘল আমলে সরকার ছিল পরগণার সমষ্টি। বেশকিছু মৌজা বা গ্রাম নিয়ে একটি পরগণা গঠিত হতো। ফের বেশকিছু পরগণা নিয়ে হতো সরকার।

## বাংলার সরকার
সুবাহ বাংলার সরকার ও পরগণা সংখ্যা 

# উদম্বর (তান্ডা): ৫২টি পরগণা  
# জান্নাতবাদ: ৬৬টি পরগণা  
# ফাতেহাবাদ: ৩১টি পরগণা  
# মাহমুদাবাদ: ৮৮টি পরগণা  
# খলিফাতাবাদ: ৩৫টি পরগণা  
# বকলা: ৪টি পরগণা  
# পূর্ণিয়া: ৯টি পরগণা  
# তাজপুর: ২৯টি পরগণা  
# ঘোড়াঘাট: ৮৪টি পরগণা  
# পিঞ্জারা: ২১টি পরগণা  
# বারবাকাবাদ: ৩৮টি পরগণা  
# বাজুহা: ৩২টি পরগণা  
# সোনারগাঁও: ৫২টি পরগণা  
# সিলেট: ৮টি পরগণা  
# চট্টগ্রাম: ৭টি পরগণা  
# সরিফাবাদ: ২৬টি পরগণা  
# সুলাইমানাবাদ: ৩১টি পরগণা  
# সপ্তগ্রাম: ৫৩টি পরগণা  
# মান্দরন: ১৬টি পরগণা
আল আহলি সৌদি ফুটবল ক্লাব

**আল আহলি সৌদি ফুটবল ক্লাব** (, ; সাধারণত **আল আহলি এসএফসি** এবং সংক্ষেপে **আল আহলি** নামে পরিচিত) হচ্ছে জেদ্দা ভিত্তিক একটি সৌদি পেশাদার ফুটবল ক্লাব। এই ক্লাবটি বর্তমানে সৌদি আরবের শীর্ষ স্তরের ফুটবল লিগ সৌদি পেশাদার লিগে প্রতিযোগিতা করে। এই ক্লাবটি ১৯৩৭ সালের ১৭ই মার্চ তারিখে প্রতিষ্ঠিত হয়েছে। ৬২,৩৪৫ ধারণক্ষমতাবিশিষ্ট কিং আব্দুল্লাহ স্পোর্টস সিটিতে *আল মালাকি* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ আফ্রিকান সাবেক ফুটবল খেলোয়াড় পিতসো মোসিমানে এবং সভাপতির দায়িত্ব পালন করছেন ওয়ালিদ মুয়াস। বর্তমানে সৌদি গোলরক্ষক ইয়াসির আল মোসাইলেম এই ক্লাবের অধিনায়কের দায়িত্ব পালন করছেন। আল আহলি হচ্ছে সৌদি প্রথম বিভাগ লিগের বর্তমান চ্যাম্পিয়ন, যারা ২০২২–২৩ মৌসুমে ক্লাবের ইতিহাসে ১ম বারের মতো শিরোপা জয়লাভ করেছিল।

ঘরোয়া ফুটবলে, আল আহলি এপর্যন্ত ৩২টি শিরোপা জয়লাভ করেছে; যার মধ্যে তিনটি সৌদি পেশাদার লিগ, একটি সৌদি প্রথম বিভাগ লিগ এবং তেরোটি কিং কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ৬টি শিরোপা জয়লাভ করেছে; যার মধ্যে একটি আরব চ্যাম্পিয়নস লিগ শিরোপা রয়েছে। তাইসির আল জাসম, ইয়াসির আল মোসাইলেম, সালমান আল মুয়াশর, উমর আল সুমাহ এবং ভিক্তোর সিমোয়েসের মতো খেলোয়াড়গণ আল আহলির জার্সি গায়ে মাঠ কাঁপিয়েছেন।

## ইতিহাস
ক্লাব প্রতিষ্ঠার প্রায় ৩৭ বছর পর, ১৯৭৪–৭৫ মৌসুমে আল আহলি প্রথমবারের মতো সৌদি আরবের পেশাদার ফুটবলের শীর্ষ স্তর সৌদি ক্যাটাগরিজেশন লিগে অংশগ্রহণ করতে সক্ষম হয়েছিল। ১৯৭৪ সালের সালের ২৪শে অক্টোবর তারিখে, সৌদি ক্যাটাগরিজেশন লিগে ক্লাব ইতিহাসে নিজেদের প্রথম ম্যাচে তাহা ইসমাইলের অধীনে আল আহলি আল রাবিইয়ের বিরুদ্ধে ২–০ গোলের ব্যবধানে জয়লাভ করেছিল। ১৯৭৪–৭৫ সৌদি ক্যাটাগরিজেশন লিগে আল আহলি ১১টি জয়ে সর্বমোট ২৫ পয়েন্ট অর্জন করে পয়েন্ট তালিকায় ২য় স্থান অর্জন করেছিল।

আল আহলি ২০০৫–০৬ এএফসি চ্যাম্পিয়নস লিগে অংশগ্রহণ করার মাধ্যমে প্রথমবারের মতো এএফসি চ্যাম্পিয়নস লিগে অংশগ্রহণ করেছে। ২০০৫ সালের ৮ই মার্চ তারিখে, আমিরাতি ক্লাব আল জাওরাআর বিরুদ্ধে মুখোমুখি হওয়ার মাধ্যমে আল আহলি উক্ত প্রতিযোগিতায় অভিষেক করেছে; উক্ত ম্যাচে আল আহলি ২–১ গোলের ব্যবধানে জয়লাভ করেছিল। উক্ত মৌসুমের গ্রুপ পর্বে আল আহলি ৬ ম্যাচে পাঁচ জয়ে ১৫ পয়েন্ট অর্জন করে পয়েন্ট তালিকায় প্রথম স্থান অধিকার করে নকআউট পর্বে উত্তীর্ণ হয়েছিল। নকআউট পর্বে, আল আহলি শেনচেনের কাছে পরাজিত হয়ে প্রতিযোগিতা হতে বিদায় নিয়েছিল।

## তথ্যসূত্র

## বহিঃসংযোগ

*  


বিষয়শ্রেণী:১৯৩৭-এ প্রতিষ্ঠিত ফুটবল ক্লাব
বিষয়শ্রেণী:১৯৩৭-এ সৌদি আরবে প্রতিষ্ঠিত
বিষয়শ্রেণী:সৌদি আরবের ফুটবল ক্লাব
বিষয়শ্রেণী:সৌদি পেশাদার লিগের ক্লাব
অক্সিজেন মোড়

থাম্ব|অক্সিজেন মোড় চত্বর
**অক্সিজেন মোড়** হলো বাংলাদেশের চট্টগ্রামের একটি স্থান। এটি বায়েজিদ বোস্তামী থানার অধীনস্থ একটি শহুরে চত্বর।

এটি চট্টগ্রাম সিটি কর্পোরেশনের জালালাবাদ ওয়ার্ডে অবস্থিত। এটি শহরে প্রবেশের দুটি সড়ক প্রবেশদ্বারের অন্যতম। নগরীতে কোন বাস টার্মিনাল না থাকায় সকল বাস ও যাত্রীবাহী যানবাহন এ স্থানে থামার ফলে যাত্রীদের তীব্র যানজটের সৃষ্টি হয়। অক্সিজেন মোড় মহানগরীর ব্যস্ততম এলাকা। শহরের শিক্ষার্থীদের জন্য চালানো বাংলাদেশ সড়ক পরিবহন কর্পোরেশনের "সততা বাস" এই জায়গা থেকে টাইগারপাস পর্যন্ত চলে। চট্টগ্রামের বঙ্গবন্ধু অ্যাভিনিউ অক্সিজেন মোড় থেকে কুয়াইশ পর্যন্ত বিস্তৃত। চট্টগ্রাম জেলার উত্তরাঞ্চলে সড়ক যোগাযোগের জন্য এই স্থানটি অপরিহার্য। রাঙ্গামাটির একমাত্র মহাসড়ক হলো এন১০৬ যেখানে অক্সিজেন মোড় থেকে প্রবেশ করা যায়। এখান থেকে সড়ক পথে মুরাদপুর মোড়ের দূরত্ব ৩ কিলোমিটার। ২৭ ফেব্রুয়ারি ২০২২ সালে মহানগর কর্তৃপক্ষ অক্সিজেন মোড়ের নাম পরিবর্তন করে সৈয়দ আহমদ উল্লাহর নামানুসারে গাউসুল আজম মাইজভাণ্ডারী চত্বর রাখার সিদ্ধান্ত নেয়।

## তথ্যসূত্র

বিষয়শ্রেণী:চট্টগ্রামের স্থান
বিষয়শ্রেণী:বাংলাদেশের চত্বর
ন্যাম স্যাম নদী

ডান|থাম্ব|250x250পিক্সেল| মানচিত্রে ন্যাম স্যাম নদী
**চু নদী** ( ভিয়েতনামে নাম,   ) **নাম স্যাম নদী** বা **ন্যাম জাম নদী** নামেও পরিচিত ( লাওস,   ) মা নদীর বৃহত্তম উপনদী। এটি পূর্ব লাওসের হাউফান প্রদেশের এক্সাম নিউ শহরের কাছে  ২০৬২ মিটার বড়, যা হুয়া চূড়া থেকে উৎপন্ন হয়েছে এবং ভিয়েতনামের এনজি এন এবং থাঙহ হোয়া প্রদেশের মধ্য দিয়ে পূর্ব দিকে প্রবাহিত। এটি থিউ হোয়া জেলার বাম দিকে মা নদীর সাথে মিলিত হয়েছে।

নদীটি ৩২৫ কিমি দীর্ঘ (লাওসে ১৬৫ কিমি এবং  ভিয়েতনামে ১৬০ কিমি), যার নিষ্কাশন এলাকা  ৭৫৮০কিমি 2 (৪৫৭০কিমি 2 লাওসে এবং ভিয়েতনামে ৩০১০ কিমি 2 )।
বিষয়শ্রেণী:এশিয়ার আন্তর্জাতিক নদী
থিউ হোয়া জেলা

**থিউ হোয়া** হল ভিয়েতনামের উত্তর মধ্য উপকূল অঞ্চলের থান হোয়া প্রদেশের একটি জেলা (  ) ।

২০০৩ সালের শুমারি হিসাবে জেলার জনসংখ্যা ১৯০৩৮৩জন।  জেলাটি ১৭৫ কিমি² এলাকা জুড়ে রয়েছে&nbsp;। জেলার রাজধানী ভান হা এ অবস্থিত। 

## বহিঃসংযোগ
ওয়েবসাইট : http://thieuhoa.net 

## তথ্যসূত্র

বিষয়শ্রেণী:থান হোয়া প্রদেশের জেলা
মাহমুদাবাদ

**মাহমুদাবাদ** (ফার্সি: محمودآباد) সুলতানি আমলের একটি টাঁকশাল শহর। সুলতান নাসিরুদ্দিন মাহমুদ শাহের নামে এর নামকরণ হয়েছিল। মুঘল আমলে এটি ছিল সরকার। মাহমুদাবাদ সরকারের পাশে ছিল ফতেহাবাদ সরকার, খলিফাতাবাদ সরকার ইত্যাদি। মাহমুদাবাদ নামটি পরবর্তীকালে প্রথমে মাহমুদপুর, এরপর মহম্মদপুর নামে রূপান্তরিত হয়। সম্রাট আকবরের সময়ে মাহমুদাবাদে ৮৮টি মহল তথা পরগণা ছিল। তখনকার বাংলার সবচেয়ে বেশি পরগণা ছিল মাহমুদাবাদে।

## প্রশাসনিক বিভাজন

মাহমুদাবাদ সরকারটি আধুনিক যুগের  বৃহত্তর কুষ্টিয়া, ফরিদপুর জেলার পশ্চিমাঞ্চল (আলফাডাঙ্গা উপজেলা, বোয়ালমারী উপজেলা ও মধুখালী উপজেলা), মাগুরা জেলা এবং ঝিনাইদহ জেলা নিয়ে গঠিত ছিল।
মাহমুদাবাদ শহরটি বর্তমানে মাগুরা জেলার মহম্মদপুর উপজেলা শহরে অবস্থিত ছিল।

বিষয়শ্রেণী:খুলনা বিভাগের ইতিহাস
বিষয়শ্রেণী:মুঘল সাম্রাজ্যের সরকার
বিম সুন জেলা

**বিম সুন হল** ভিয়েতনামের উত্তর মধ্য উপকূল অঞ্চলের থান হোয়া প্রদেশের একটি জেলা-স্তরের শহর ( *thị xã* )। ২০০৩ সালের শুমারি হিসাবে জেলার জনসংখ্যা ৫৪০৮৪ জন।  জেলাটি ৬৭ কিমি² এলাকা জুড়ে রয়েছে&nbsp;। জেলার রাজধানী বিম সুন এ অবস্থিত। 

## তথ্যসূত্র

## বহিঃসংযোগ
* Bỉm Sơn টাউন

বিষয়শ্রেণী:উইকিউপাত্তে স্থানাঙ্ক আছে
রাজাপুর, বোয়ালমারী

**রাজাপুর** ফরিদপুর জেলার একটি ঐতিহ্যবাহী গ্রাম। এটি বোয়ালমারী উপজেলা চতুল ইউনিয়নে অবস্থিত।

## উল্লেখযোগ্য ব্যক্তি

* কাজী আবুল মনসুর - বাংলাদেশী চিকিৎসক ও অনুজীব বিজ্ঞানী
* খান বাহাদুর আবদুল গফুর নাসসাখ - উর্দু ও ফারসী কবি
* নবাব আবদুল লতীফ - বাংলাদেশী শিক্ষাবিদ
* কাজী সালাউদ্দিন - স্বাধীনতা পুরস্কার প্রাপ্ত ফুটবলার
* শহিদুল আলম - বাংলাদেশি আলোকচিত্রী

## তথ্যসূত্র

বিষয়শ্রেণী:বোয়ালমারী উপজেলা
বিষয়শ্রেণী:ফরিদপুর জেলার গ্রাম
সেন্ট্রাল ডিপোজিটরি বাংলাদেশ লিমিটেড

**সেন্ট্রাল ডিপোজিটরি বাংলাদেশ লিমিটেড** বাংলাদেশের একটি সরকারি প্রতিষ্ঠান। দেশের সিকিউরিটি বিতরণ, স্থানান্তর এবং নিষ্পত্তিকে *কম্পিউটারাইজড বুক এন্ট্রি* পদ্ধতিতে সম্পাদন করাই এই প্রতিষ্ঠানের মূল উদ্দেশ্য। প্রতিষ্ঠানের বর্তমান চেয়ারম্যান হলেন তপন চৌধুরী। 

## ইতিহাস
শেয়ারবাজারের মনিটরিংয়ের জন্যই মূলত এ প্রতিষ্ঠানের সৃষ্টি। শেয়ারবাজারে বিনিয়োগকারীরা যখন লেনদেন করে, তখন শেয়ারের মালিকানা পরিবর্তিত হয়। লেনদেন সম্পন্ন হওয়ার সাথে সাথে ইলেক্ট্রনিক সিস্টেমে শেয়ারের মালিকানা পরিবর্তন করার কাজটি করে থাকে। এই বুক এন্ট্রি কাজের জন্য *সেন্ট্রাল ডিপোজিটরি বাংলাদেশ লিমিটেড* প্রতিষ্ঠিত হয় ২০ আগস্ট, ২০০০ সালে। প্রতিষ্ঠার পেছনে রাষ্ট্রায়ত্ত বাণিজ্যিক ব্যাংক, বেসরকারি বাণিজ্যিক ব্যাংক এবং বিদেশি বাণিজ্যিক ব্যাংকগুলোর পাশাপাশি ইনভেস্টমেন্ট কর্পোরেশন অব বাংলাদেশ, ঢাকা স্টক এক্সচেঞ্জ, চট্টগ্রাম স্টক এক্সচেঞ্জ এবং এশীয় উন্নয়ন ব্যাংকের ভূমিকা ছিলো। ১৪ ফেব্রুয়ারি, ২০০৩ সাল থেকে সিডিবিএল *ন্যাশনাল নাম্বারিং এজেন্সি ফর ইন্টারন্যাশনাল সিকিউরিটিজ আইডেন্টিফিকেশন নাম্বার* (আইএসআইএন) হিসেবে জার্মান-ভিত্তিক *অ্যাসোসিয়েশন অফ ন্যাশনাল নাম্বারিং এজেন্সিস* (আন্না) এর বাংলাদেশের অংশীদার হিসাবে কাজ করছে। সিডিবিএল এশিয়া প্যাসিফিক সিএসডি গ্রুপ (এসিজি) এর সদস্য এবং সাউথ এশিয়ান ফেডারেশন অফ এক্সচেঞ্জ (এসএএফই) এর সহযোগী সদস্য। বর্তমানে সিডিবিএল *কোম্পানী আইন, ১৯৯৪*, *ডিপোজিটরি আইন, ১৯৯৯*, *ডিপোজিটরি বিধিমালা, ২০০০* এবং *ডিপোজিটরি (ব্যবহারিক) প্রবিধানমালা, ২০০৩* অনুযায়ী পরিচালিত হচ্ছে।

## পরিচালনা
প্রতিষ্ঠানটি ১৪ সদস্যের একটি পরিচালনা পর্ষদ দ্বারা পরিচালিত হয়। এছাড়াও একটি নির্বাহী কমিটি, একটি অডিট কমিটি এবং একটি ব্যবস্থাপনা কমিটি দৈনন্দিন কার্যক্রম পরিচলনায় নিয়োজিত রয়েছে। 

* বাংলাদেশ ইন্স্যুরেন্স এসোসিয়েশন কর্তৃক মনোনীত সদস্য
* বাংলাদেশ অ্যাসোসিয়েশন অব ব্যাংকস কর্তৃক মনোনীত সদস্য
* বাংলাদেশ এসোসিয়েশন অব পাবলিকলী লিষ্টেড কোম্পানীজ কর্তৃক মনোনীত সদস্য 
* মিউচুয়াল ট্রাস্ট ব্যাংক লিমিটেড কর্তৃক মনোনীত সদস্য 
* প্রাইম ব্যাংক লিমিটেড কর্তৃক মনোনীত সদস্য 
* স্কয়ার ফার্মাসিউটিক্যাল্‌স লিমিটেড কর্তৃক মনোনীত সদস্য 
* ঢাকা স্টক এক্সচেঞ্জ কর্তৃক মনোনীত সদস্য 
* চট্টগ্রাম স্টক এক্সচেঞ্জ কর্তৃক মনোনীত সদস্য 
* ইনভেস্টমেন্ট কর্পোরেশন অব বাংলাদেশ কর্তৃক মনোনীত সদস্য 
* রাষ্ট্রায়ত্ত বাণিজ্যিক ব্যাংকসমূহ কর্তৃক মনোনীত সদস্য 
* সাধারণ বীমা কর্পোরেশন কর্তৃক মনোনীত সদস্য 
* স্ট্যান্ডার্ড চার্টার্ড ব্যাংক কর্তৃক মনোনীত সদস্য 
* এবি ব্যাংক লিমিটেড কর্তৃক মনোনীত সদস্য 
* প্রধান ব্যবস্থাপক, সেন্ট্রাল ডিপোজিটরি বাংলাদেশ লিমিটেড

## আরও দেখুন
* অর্থ মন্ত্রণালয় (বাংলাদেশ)
* আর্থিক প্রতিষ্ঠান বিভাগ
* বাংলাদেশ সিকিউরিটিজ অ্যান্ড এক্সচেঞ্জ কমিশন

## তথ্যসূত্র

## বহিঃসংযোগ
বিষয়শ্রেণী:বাংলাদেশের অর্থনীতি
বিষয়শ্রেণী:বাংলাদেশের আর্থিক সেবাদানকারী কোম্পানি
বিষয়শ্রেণী:২০০০-এ প্রতিষ্ঠিত বাংলাদেশী কোম্পানি
বিষয়শ্রেণী:২০০০-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
যদু প্রসন্ন ভট্টাচার্য

**যদু প্রসন্ন ভট্টাচার্য** ছিলেন একজন ভারতীয় রাজনীতিবিদ এবং ১৯৭২ সালের নির্বাচনে খোয়াই বিধানসভা কেন্দ্র থেকে ত্রিপুরা বিধানসভার সদস্য।

## তথ্যসূত্র

বিষয়শ্রেণী:ত্রিপুরার ভারতীয় জাতীয় কংগ্রেসের রাজনীতিবিদ
বিষয়শ্রেণী:ত্রিপুরা বিধানসভার সদস্য ১৯৭২-১৯৭৭
অরুণোদয় সাহা

**অরুণোদয় সাহা** একজন ভারতীয় বাঙালি শিক্ষাবিদ, প্রাক্তন অধ্যাপক, রাজনীতিবিদ এবং আগরতলা, ত্রিপুরার লেখক। ২০০৭ সালে ত্রিপুরা বিশ্ববিদ্যালয়ের কেন্দ্রীয় বিশ্ববিদ্যালয়ে পরিণত হলে তিনি প্রথম উপাচার্য নিযুক্ত হন।

## জীবন

সাহা ত্রিপুরার বিশালগড়ে একটি ভারতীয় বাঙালি পরিবারে জন্মগ্রহণ করেন। তার বাবা অবনী মোহন সাহা একজন ব্যবসায়ী ছিলেন।

তিনি একজন মেধাবী ছাত্র ছিলেন। তিনি বিএ প্রেসিডেন্সি কলেজ, কলকাতা থেকে, এমএ কলকাতা বিশ্ববিদ্যালয় থেকে এবং পিএইচডি ডিগ্রি লাভ করেন উটাহ স্টেট ইউনিভার্সিটি থেকে অর্থনীতিতে। তিনি ৩ জুলাই, ২০০৭-এ ত্রিপুরা কেন্দ্রীয় বিশ্ববিদ্যালয়ের প্রথম উপাচার্য নিযুক্ত হন এবং ১৮ ফেব্রুয়ারি, ২০১৩-এ অবসর গ্রহণ করেন।

তিনি ভারতীয় রাজনৈতিক দল, ভারতীয় জাতীয় কংগ্রেসের একজন সদস্য। তিনি বলেছিলেন, "আমার পরিবার ঐতিহ্যগতভাবে কংগ্রেসের সাথে ছিল কিন্তু লোকসভার জন্য কংগ্রেস প্রার্থী হিসাবে এই মনোনয়ন কিছুটা অপ্রত্যাশিত। তবে দল আমাকে যেভাবে সম্মানিত করেছে, আমি নির্বাচনেও যথাসাধ্য চেষ্টা করব।”

তিনি একজন স্বীকৃত লেখক। তার লেখা পত্র-পত্রিকায় প্রকাশিত হয়। তিনি কিছু বই প্রকাশ করেছেন।

তার স্ত্রী অধ্যাপক ড. মঞ্জরী চৌধুরী, ২০১০ সালে মারা যান।

## আরো দেখুন

* ত্রিপুরা বিশ্ববিদ্যালয়
* বিশালগড়
* ত্রিপুরা পশ্চিম লোকসভা কেন্দ্র

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ত্রিপুরার ব্যক্তি
বিষয়শ্রেণী:ত্রিপুরার লেখক
বিষয়শ্রেণী:ভারতীয় লেখক
বিষয়শ্রেণী:ভারতের বিশ্ববিদ্যালয় ও কলেজের প্রধান
বিষয়শ্রেণী:ভারতীয় শিক্ষায়তনিক প্রশাসক
বিষয়শ্রেণী:ত্রিপুরার ভারতীয় জাতীয় কংগ্রেসের রাজনীতিবিদ
চাম থিউ জেলা

**চাম থিউ** হল ভিয়েতনামের উত্তর মধ্য উপকূল অঞ্চলের থান হোয়া প্রদেশের একটি জেলা।

২০০৩ সালের শুমারি হিসাবে জেলার জনসংখ্যা ১১০৮১৫ জন।  জেলাটি ৪৩০ কিমি 2 এলাকা জুড়ে। জেলার রাজধানী **চাম থিউ** এ অবস্থিত। 

## তথ্যসূত্র

বিষয়শ্রেণী:থান হোয়া প্রদেশের জেলা
ত্রিপুরা ক্রিকেট অ্যাসোসিয়েশন

**ত্রিপুরা ক্রিকেট অ্যাসোসিয়েশন** হল ভারতের ত্রিপুরা রাজ্য এবং ত্রিপুরা ক্রিকেট দলের ক্রিকেটের নিয়ন্ত্রক সংস্থা।  এটি ভারতীয় ক্রিকেট কন্ট্রোল বোর্ডের অধিভুক্ত।

## তথ্যসূত্র

## বহিঃসংযোগ
* ওয়েবসাইট

বিষয়শ্রেণী:ভারতের ক্রিকেট প্রশাসন
বিষয়শ্রেণী:ত্রিপুরায় ক্রিকেট
বিষয়শ্রেণী:ত্রিপুরা ভিত্তিক সংগঠন
বিষয়শ্রেণী:১৯৬৮-এ ত্রিপুরায় প্রতিষ্ঠিত
কিরীটমুকুট

**কিরীটমুকুট** () হল একটি মুকুট যা সাধারণত হিন্দু প্রতীকীবাদে বিষ্ণুকে আরোপ করা হয়।

রাম-এর মতো বিষ্ণুর অবতারদেরও এটির সহিত চিহ্নিত করা হয়েছে। বিষ্ণুকে তার প্রথম দিকের কিছু মূর্তিতে কিরীটমুকুটের সাথে চিত্রিত করা হয়েছে, যা মথুরা অঞ্চল থেকে চিহ্নিত করা হয়েছে।

## বিবরণ
কিরীটমুকুটকে 'সকল মুকুটের মধ্যে সর্বোচ্চ' হিসাবে উল্লেখ করা হয়, এটি শোভাময় শীর্ষের সাথে শেষ হওয়া শঙ্কুযুক্ত টুপির মতো, এর কেন্দ্রে সূক্ষ্ম গিঁট বিশিষ্ট। এটি সামনের দিকে বা এর সমস্ত দিকে রত্নখচিত চক্র বহন করে, পাশাপাশি এটির উপরে এবং নীচের চারপাশে রত্নখচিত ব্যান্ড রয়েছে। টি এ গোপীনাথ রাও-এর মতে, দেবতাদের মধ্যে মুকুটটি একচেটিয়াভাবে বিষ্ণুর জন্য আরোপিত বলে বলা হয়, যখন মানুষের মধ্যে, যারা সম্রাট বা উচ্চতর গভর্নরদের ভূমিকায় অধিষ্ঠিত তাদের এটি করার অনুমতি দেওয়া হয়।

সূর্য দেবতা সূর্যকেও কিরীটমুকুটের সাথে তার মূর্তিচিত্রে উপস্থাপন করা হয়েছে।

কিরীটমুকুট পরা বিষ্ণুর মূর্তি থাইল্যান্ডে পাওয়া গেছে।

## তথ্যসূত্র

বিষয়শ্রেণী:হিন্দু মূর্তিবিদ্যা
বিষয়শ্রেণী:পৌরাণিক বস্তু
গডজিলা এক্স কং: দ্য নিউ এম্পায়ার

***গডজিলা এক্স কং: দ্য নিউ এম্পায়ার*** অ্যাডাম উইনগার্ড পরিচালিতএকটি আসন্ন আমেরিকান দানব চলচ্চিত্র। *গডজিলা বনাম কং* (২০২১) এর একটি সিক্যুয়েল, এটি কিংবদন্তি ছবি ' মনস্টারভার্স'- এর পঞ্চম ছবি ; *গডজিলা* ফ্র্যাঞ্চাইজির ৩৮ তম চলচ্চিত্র; *কিং কং* ফ্র্যাঞ্চাইজির ১৩তম চলচ্চিত্র; এবং পঞ্চম গডজিলা ফিল্ম যা সম্পূর্ণরূপে একটি আমেরিকান ফিল্ম স্টুডিও দ্বারা প্রযোজিত হবে।  চলচ্চিত্রটিতে অভিনয় করেছেন ড্যান স্টিভেনস, রেবেকা হল, ব্রায়ান টাইরি হেনরি, কায়লি হটল (পরবর্তী তিনটি পূর্ববর্তী চলচ্চিত্রের চরিত্রগুলিকে পুনর্ব্যক্ত করেছেন) এবং ফালা চেন।

করোনা মহামারি চলাকালীন *গডজিলা বনাম কং-* এর বক্স অফিস এবং স্ট্রিমিং সাফল্যের কারণে, কিংবদন্তি মার্চ ২০২২-এ একটি সিক্যুয়াল ঘোষণা করেছিল এবং সেই ছবির শুটিং বছরের শেষের দিকে শুরু হবে। ২০২২ সালের মে মাসে, ঘোষণা করা হয়েছিল যে উইনগার্ড সরাসরি ফিরে আসবে এবং ড্যান স্টিভেনসকে প্রধান হিসাবে কাস্ট করবে। ২০২২ সালের জুলাই মাসে গোল্ড কোস্ট, কুইন্সল্যান্ডে চিত্রগ্রহণ শুরু হয়েছিল এবং নভেম্বর ২০২২-এ শেষ হয়েছিল৷ ছবিটি ১৫ মার্চ, ২০২৪-এ মুক্তি পাওয়ার কথা রয়েছে৷

## অভিনয়
* ড্যান স্টিভেনস
* রেবেকা হল ডাঃ ইলেন অ্যান্ড্রুজের চরিত্রে
* ব্রায়ান টাইরি হেনরি বার্নি হেইসের চরিত্রে
* কাইলি হটল জিয়া চরিত্রে
* ফালা চেন
* অ্যালেক্স ফার্নস
* রাচেল হাউস

## তথ্যসূত্র

*

বিষয়শ্রেণী:মার্কিন চলচ্চিত্র
বিষয়শ্রেণী:২০২৪-এর চলচ্চিত্র
বিষয়শ্রেণী:দানব
বিষয়শ্রেণী:২০২০-এর দশকের মার্কিন চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন বিজ্ঞান কল্পকাহিনীমূলক মারপিটধর্মী চলচ্চিত্র
বিষয়শ্রেণী:মার্কিন ধারাবাহিক চলচ্চিত্র
বিষয়শ্রেণী:লিজেন্ডারি পিকচার্সের চলচ্চিত্র
বিষয়শ্রেণী:২০২৪-এর ত্রিমাত্রিক চলচ্চিত্র
বিষয়শ্রেণী:মার্কিন ক্রসওভার চলচ্চিত্র
বিষয়শ্রেণী:২০২৪-এর কাল্পনিক চলচ্চিত্র
বিষয়শ্রেণী:২০২৭-এর পটভূমিতে চলচ্চিত্র
বা থিউক জেলা

**বা থিউক** হল ভিয়েতনামের উত্তর মধ্য উপকূল অঞ্চলের থান হোয়া প্রদেশের একটি জেলা (  ) ।

২০০৩ সালের হিসাবে জেলার জনসংখ্যা ছিল ১০১৩২৩ জন।  জেলার আয়তন ৭৭৭ কিমি²। জেলার রাজধানী কান নাং- এ অবস্থিত। 

## তথ্যসূত্র
আনোয়ারুল হক (বিচারক)

**আনোয়ারুল হক** ( - ১৩ জুলাই ২০১৭) বাংলাদেশ সুপ্রিম কোর্টের একজন বিচারপতি ছিলেন। তিনি আন্তর্জাতিক অপরাধ ট্রাইব্যুনাল-১ এর চেয়ারম্যান হিসেবেও দায়িত্ব পালন করেছেন।

## শিক্ষা
আনোয়ারুল হক ঢাকার সরকারি মুসলিম উচ্চ বিদ্যালয় থেকে মাধ্যমিক স্কুল সার্টিফিকেট (এসএসসি) এবং নটরডেম কলেজ থেকে উচ্চ মাধ্যমিক সার্টিফিকেট (এইচএসসি) সম্পন্ন করেন। পরবর্তীতে তিনি ঢাকা বিশ্ববিদ্যালয় থেকে আইন বিষয়ে স্নাতক সম্পন্ন করেন।

## কর্মজীবন
আনোয়ারুল হক ১৯৮০ সালে আইন অনুশীলন শুরু করেন। ১৯৮১ সালের ১ ডিসেম্বর, তিনি সহকারী জজ হিসাবে বিচার বিভাগীয় চাকরিতে যোগদান করেন এবং পরে ১৯৯৭ সালে জেলা ও দায়রা জজ হন। তিনি ২০১০ সালের ১২ ডিসেম্বর বাংলাদেশ সুপ্রিম কোর্টের হাইকোর্ট বিভাগে অতিরিক্ত বিচারক হিসাবে উন্নীত হন এবং ২০১২ সালের ১০ ডিসেম্বর বাংলাদেশ সুপ্রিম কোর্টের একই বিভাগের স্থায়ী বিচারক হিসেবে নিযুক্ত হন।

২০১৫ সালের ১৫ সেপ্টেম্বর আনোয়ারুল হককে আন্তর্জাতিক অপরাধ ট্রাইব্যুনাল-১ এর চেয়ারম্যান হিসেবে নিয়োগ দেওয়া হয়। চেয়ারম্যান হিসেবে নিয়োগের আগে তিনি ২৫ মার্চ ২০১২ সাল থেকে একই ট্রাইব্যুনালের সদস্য হিসেবে দায়িত্ব পালন করেছেন।

আনোয়ারুল হক সার্ক আরবিট্রেশন কাউন্সিলের গভর্নিং বোর্ডের প্রধান ছিলেন এবং ১৯৮৮ সাল থেকে কমনওয়েলথ অ্যাসোসিয়েশন অফ লেজিসলেটিভ কাউন্সিলের সদস্য ছিলেন।

## ব্যক্তিগত জীবন ও স্বাস্থ্য
ব্যক্তিজীবনে আনোয়ারুল হক আলাতুন্নেসা কে বিয়ে করেছিলেন। ২০১৭ সালের জানুয়ারিতে তার ফুসফুসে ক্যান্সার ধরা পড়ে এবং তিনি বাংলাদেশ ও সিঙ্গাপুরে চিকিৎসা নেন। পরবর্তীতে অসুস্থ হয়ে ৫ জুলাই তিনি বঙ্গবন্ধু শেখ মুজিব মেডিকেল বিশ্ববিদ্যালয়ে ভর্তি হন এবং ১৩ জুলাই মৃত্যুবরণ করেন।

## তথ্যসূত্র

বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকার ব্যক্তি
বিষয়শ্রেণী:২০১৭-এ মৃত্যু
বিষয়শ্রেণী:১৯৫০-এর দশকে জন্ম
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
ইন্ডিয়া সিমেন্টস

**ইন্ডিয়া সিমেন্টস লিমিটেড** হল চেন্নাই ভিত্তিক একটি সিমেন্ট উৎপাদনকারী কোম্পানি । এটি রাজস্বের দিক থেকে ভারতের ৯তম বৃহত্তম তালিকাভুক্ত সিমেন্ট কোম্পানি। সংস্থাটির নেতৃত্বে আছেন আন্তর্জাতিক ক্রিকেট কাউন্সিলের প্রাক্তন চেয়ারম্যান এবং বোর্ড অফ কন্ট্রোল ফর ক্রিকেট ইন ইন্ডিয়ার সভাপতি এন. শ্রীনিবাসন ।
## তথ্যসূত্র

## বহিঃসংযোগ
* 

বিষয়শ্রেণী:ভারতের সিমেন্ট কোম্পানি
বিষয়শ্রেণী:চেন্নাই ভিত্তিক উৎপাদন কোম্পানি
বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বিষয়শ্রেণী:১৯৪৬-এ প্রতিষ্ঠিত ভারতীয় কোম্পানি
বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি
বিষয়শ্রেণী:১৯৪৬-এ প্রতিষ্ঠিত প্রস্তুতকারক কোম্পানি
বাগিসারা ত্রিস্তিকতা

***বাগিসারা ত্রিস্তিকতা*** হল নোক্টুইডাই পরিবারের একটি প্রজাতির পতঙ্গ (আউলেট মথ)। ১৮৯৮ সালে প্রজাতিটি বর্ণিত হয়। প্রজাতিটি সর্বপ্রথম বর্ণনা করেন বিজ্ঞানী হ্যাম্পসন। এর মধ্যে লার্ভা দশা দেখা যায়।

*বাগিসারা ত্রিস্তিকতা* এর MONA বা Hodges নম্বর হল ৯১৭৬। 

## তথ্যসূত্র
ইত্তিফাক ফুটবল ক্লাব

**আল ইত্তিফাক ফুটবল ক্লাব** (, ; সাধারণত **ইত্তিফাক এফসি** এবং সংক্ষেপে **ইত্তিফাক** নামে পরিচিত) হচ্ছে দাম্মাম ভিত্তিক একটি সৌদি পেশাদার ফুটবল ক্লাব। এই ক্লাবটি বর্তমানে সৌদি আরবের শীর্ষ স্তরের ফুটবল লিগ সৌদি পেশাদার লিগে প্রতিযোগিতা করে। এই ক্লাবটি ১৯৪৫ সালে প্রতিষ্ঠিত হয়েছে। ২৬,০০০ ধারণক্ষমতাবিশিষ্ট প্রিন্স মুহাম্মদ বিন ফাহদ স্টেডিয়ামে *ফারিস আদ দাহনা* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় স্টিভেন জেরার্ড এবং সভাপতির দায়িত্ব পালন করছেন খালিদ আল দাবাল। বর্তমানে সৌদি আক্রমণভাগের খেলোয়াড় মুহাম্মদ আল কুওয়াইকিবি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ইত্তিফাক এপর্যন্ত ৯টি শিরোপা জয়লাভ করেছে; যার মধ্যে দুইটি সৌদি পেশাদার লিগ, দুইটি সৌদি প্রথম বিভাগ লিগ এবং দুইটি কিং কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ৫টি শিরোপা জয়লাভ করেছে; যার মধ্যে দুইটি আরব চ্যাম্পিয়নস লিগ এবং তিনটি জিসিসি চ্যাম্পিয়নস লিগ শিরোপা রয়েছে। মুহাম্মদ আল কুওয়াইকিবি, সালিহ বশির, ইউসুফ আল সালিম, সেবাস্তিয়ান তালিয়াবুয়ে এবং হাজ্জা আল হাজ্জার মতো খেলোয়াড়গণ ইত্তিফাকের জার্সি গায়ে মাঠ কাঁপিয়েছেন।

## ইতিহাস
ক্লাব প্রতিষ্ঠার প্রায় ২৯ বছর পর, ১৯৭৪–৭৫ মৌসুমে ইত্তিফাক প্রথমবারের মতো সৌদি আরবের পেশাদার ফুটবলের শীর্ষ স্তর সৌদি ক্যাটাগরিজেশন লিগে অংশগ্রহণ করতে সক্ষম হয়েছিল। ১৯৭৪ সালের সালের ২৪শে অক্টোবর তারিখে, সৌদি ক্যাটাগরিজেশন লিগে ক্লাব ইতিহাসে নিজেদের প্রথম ম্যাচে ইত্তিফাক খালিজের বিরুদ্ধে ৬–১ গোলের ব্যবধানে জয়লাভ করেছিল। তবে, তারা সৌদি ক্যাটাগরিজেশন লিগে তাদের প্রথম মৌসুমটি স্মরণীয় করে রাখতে পারেনি, কেননা ১৯৭৪–৭৫ সৌদি ক্যাটাগরিজেশন লিগে তারা ৫টি জয় এবং ৪টি ড্রয়ে মাত্র ১৫ পয়েন্ট অর্জন করে পয়েন্ট তালিকার ৫ম দল হিসেবে সৌদি ক্যাটাগরিজেশন লিগ হতে অবনমিত হয়েছিল।

ইত্তিফাক ১৯৮৮–৮৯ এশিয়ান ক্লাব চ্যাম্পিয়নশিপে অংশগ্রহণ করার মাধ্যমে প্রথমবারের মতো এশিয়ান ক্লাব চ্যাম্পিয়নশিপে অংশগ্রহণ করেছে। ১৯৮৮ সালের ২৬শে মার্চ তারিখে, ওমানী ক্লাব ফাঞ্জার বিরুদ্ধে মুখোমুখি হওয়ার মাধ্যমে ইত্তিফাক উক্ত প্রতিযোগিতায় অভিষেক করেছে; উক্ত ম্যাচে ইত্তিফাক ১–০ গোলের ব্যবধানে জয়লাভ করেছিল। উক্ত মৌসুমের গ্রুপ পর্বে ইত্তিফাক ৪ ম্যাচে তিন জয় এবং এক ড্রয়ে ৭ পয়েন্ট অর্জন করে পয়েন্ট তালিকায় প্রথম স্থান অধিকার করে নকআউট পর্বে উত্তীর্ণ হয়েছিল। তবে, ইত্তিফাক দ্বিতীয় পর্বে দ্বিতীয় স্থান অধিকার করায় তারা ফাইনালে উত্তীর্ণ হতে ব্যর্থ হয়েছিল।

## তথ্যসূত্র

## বহিঃসংযোগ

*  


বিষয়শ্রেণী:১৯৪৫-এ প্রতিষ্ঠিত ফুটবল ক্লাব
বিষয়শ্রেণী:১৯৪৫-এ সৌদি আরবে প্রতিষ্ঠিত
বিষয়শ্রেণী:সৌদি আরবের ফুটবল ক্লাব
বিষয়শ্রেণী:সৌদি পেশাদার লিগের ক্লাব
মন্টেসিনহো ন্যাচারাল পার্ক

**মন্টেসিনহো ন্যাচারাল পার্ক** () উত্তর-পূর্ব পর্তুগালের ভিনহাইস এবং ব্রাগান্সা পৌরসভায় অবস্থিত একটি সুরক্ষিত এলাকা। সেরা ডি করোয়া (সিয়েরা দে লাচ) এর দক্ষিণ ঢালের কিছু অংশ পার্কের মধ্যে পড়ে।

পার্কটিতে বিস্তীর্ণ জমি রয়েছে এবং ৯২ টি মনোমুগ্ধকর গ্রামে বসবাসকারী মানুষের সংখ্যা প্রায় ৯০০০ জন। মন্টেসিনহো পার্ক সর্বনিম্ন উচ্চতা ৪৩৮ মিটার থেকে সর্বোচ্চ ১৪৮৬ মিটার পর্যন্ত উঁচু, পার্কটি বিভিন্ন প্রাকৃতিক দৃশ্য এবং বিস্ময়কর প্যানোরামা উপস্থাপন করে।

এটির একটি বৈচিত্র্যময় আভিফনা রয়েছে (প্রজননকারী পাখির ১২০ টিরও বেশি প্রজাতি), যার মধ্যে পর্তুগালে দেখা যাওয়া ৭০ ভাগ স্থলজ প্রাণীর উপস্থিতি রয়েছে, জনসংখ্যার ভিত্তিতে সবচেয়ে গুরুত্বপূর্ণ হল আইবেরিয়ান নেকড়ে। ২০১৯ সালে একটি ক্যান্টাব্রিয়ান বাদামী ভালুক দেখা গিয়েছিল। 

শেল ল্যান্ডস্কেপে আধিপত্য বিস্তার করে, তবে মালভূমি অঞ্চলে চুনাপাথরের দাগ এবং মন্টেসিনহো পর্বতশ্রেণীতে গ্রানাইট রয়েছে।  স্থানীয় গাছের মধ্যে রয়েছে *প্রুনাস এভিয়াম*, *উলমাস মাইনর*, *কোরিলাস অ্যাভেলানা*, *মালুস সিলভেস্ট্রিস*, *কোয়েরকাস পাইরেনাইকা* ইত্যাদি। এটি পর্তুগালের একমাত্র জায়গা যেখানে প্রাকৃতিকভাবে *ইউনিমাস ইউরোপিয়াস* পাওয়া যায়। 

পর্তুগাল সরকার একটি রেজিস্ট্রি রক্ষণাবেক্ষণ করে এবং তারা এজেন্সি পার্ক ন্যাচারাল ডি মন্টেসিনহোর মাধ্যমে পাল ও নেকড়ে সুরক্ষা পরিকল্পনার অংশ হিসেবে কুকুরের জাত কাও দে গাডো ট্রান্সমন্টানোকে বসতির সুবিধা দেয়। 


Parque Natural de Montesinho Porto Furado trail (5733162484).jpg
Parque Natural de Montesinho Porto Furado trail (5732610437).jpg
Montesinho.jpg
Vistas do Parque Natural de Montesinho, Bragança.jpg
Aldeia de Montesinho (5729039383).jpg
Gimonde - Rio.jpg
Serra Serrada Reservoir, Montesinho Natural Park, Portugal.jpg


## তথ্যসূত্র


## বহিঃসংযোগ

* মন্টেসিনহো ন্যাচারাল পার্ক  ভ্রমণ নির্দেশিকা (ইংরেজি)
* (ইংরেজি) Birdwatching

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:আইইউসিএন V বিষয়শ্রেণী
মোহাম্মদ রফিক মোগল

**মুহাম্মদ রফিক মুগাল** (জন্ম ১৯৩৬) একজন পাকিস্তানি প্রত্নতত্ত্ববিদ, যিনি উত্তর পাকিস্তানের চিত্রালে নৃতাত্ত্বিক গবেষণার তদন্তে নিযুক্ত ছিলেন। তিনি পাকিস্তানের পাঞ্জাব, খাইবার-পাখতুনখোয়া এবং গিলগিট-বালতিস্তানে ইসলামিক, বৌদ্ধ এবং আদি-ঐতিহাসিক সময়ের ত্রিশটিরও বেশি স্মৃতিস্তম্ভ এবং খননকৃত ধ্বংসাবশেষের পুনরুদ্ধার ও সংরক্ষণের জন্য নির্দেশনা, প্রযুক্তিগত সহায়তা এবং তত্ত্বাবধান করেছিলেন। তিনি বর্তমানে প্রত্নতত্ত্ব এবং ঐতিহ্য ব্যবস্থাপনার অধ্যাপক এবং বোস্টন বিশ্ববিদ্যালয়ের স্নাতক স্টাডিজের পরিচালক। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বোস্টন বিশ্ববিদ্যালয়ের শিক্ষক
বিষয়শ্রেণী:১৯৩৬-এ জন্ম
বিষয়শ্রেণী:তমঘা-ই-ইমতিয়াজ প্রাপক